— 137 — 
nibus, laciibus nec non paludosis nitroso -salsis in utramque speciem 
quadrat. 
Alia dein hujus varietas est Tropidonotus elaphoides Brandt. (*) (Tab. 
xxm. Fig. 1. 2.) supra olivaceus, subtus flavidus, medio abdomine nigris 
sensim maculis adsperso, mox nigerrimo, latera scutorum flavida; cauda 
subtus ex toto nigra. 
Caput collo paullo latius , nares in sutura scutellorum ad finem canthi 
rostralis sitae , hiatus inter scuta submaxillaria conspicuus , squamae 
notaei et laterum carinatae, elongato-ovales, imbricatae, concolores, cum 
capite superne olivaceae, in recente cute nigriores, e nigro-cinerascentes, 
margine utroque squamarum lateralium imarum albido , carinae squama- 
rum caudalium conniventes, caudaque ibi acuto-angulata. 
Scuta abdominalia cum squamis scutellisque submaxillaribus flavida, 
unicolora, primae maculae nigrae in 26“* scuto, ac dehinc sensim majores 
et crebriores duas constituentes series laterales in singulis scutis moxque 
tota scutorum pars media nigerrima, concolor, laterali tamen utraque 
flavida ; abdomen inde nigro-politum ; cauda subtus nigra. 
Longitudo totius corporis bipedalis , sola cauda 5 poli. 3 lin. Scuta 
subabdom. 176 , subcaud. 70. 
Series squamarum dorsalium 19, gularium 4, (1. c. fig. 2.) Scuta ocu- 
laria numero varia , plerisque supremum maximum eique oppositum 
supramaxillare solitarium , sub oculo situm , anteriora duo , passim tria 
minora, et posteriora tria vel quatuor minora, quarto minimo supra 
scutum supramaxillare excedente. 
(') V. Buliet. scientif, de TAcad. des Sc. T. in. 1838. Pag. 242 ; species alias ibi 
descriptas et in Mus. Zool. Acad. Sc. Petrop. servatas inspiciendi mihi non data est potestas. 
Eichwald Faun. casp. cauc. 18 
